CELEX: 62017CA0393
Language: sl
Date: 2019-07-04 00:00:00
Title: Zadeva C-393/17: Sodba Sodišča (tretji senat) z dne 4. julija 2019 (predlog za sprejetje predhodne odločbe, ki ga je vložilo Hof van beroep te Antwerpen – Belgija) – kazenski postopek proti Lucienu Magdaleni Kirschsteinu, Thierryju Fransu Adeline Kirschsteinu (Predhodno odločanje — Direktiva 2005/29/ES — Nepoštene poslovne prakse — Področje uporabe — Pojem „poslovne prakse“ — Direktiva 2006/123/ES — Storitve na notranjem trgu — Kazensko pravo — Sistemi dovoljenj — Visokošolsko izobraževanje — Diploma, s katero se podeli strokovni naslov „master“ — Prepoved podeljevanja nekaterih naslovov brez pooblastila)

9.9.2019   
            
            
               SL
            
            
               Uradni list Evropske unije
            
            
               C 305/3
            
         
      Sodba Sodišča (tretji senat) z dne 4. julija 2019 (predlog za sprejetje predhodne odločbe, ki ga je vložilo Hof van beroep te Antwerpen – Belgija) – kazenski postopek proti Lucienu Magdaleni Kirschsteinu, Thierryju Fransu Adeline Kirschsteinu
      (Zadeva C-393/17) (1)
      
      (Predhodno odločanje - Direktiva 2005/29/ES - Nepoštene poslovne prakse - Področje uporabe - Pojem „poslovne prakse“ - Direktiva 2006/123/ES - Storitve na notranjem trgu - Kazensko pravo - Sistemi dovoljenj - Visokošolsko izobraževanje - Diploma, s katero se podeli strokovni naslov „master“ - Prepoved podeljevanja nekaterih naslovov brez pooblastila)
      (2019/C 305/03)
      Jezik postopka: nizozemščina
      
         Predložitveno sodišče
      
      Hof van beroep te Antwerpen
      
         Stranki v postopku v glavni stvari
      
      Freddy Lucien Magdalena Kirschstein, Thierry Frans Adeline Kirschstein
      
         ob udeležbi: Vlaamse Gemeenschap
      
         Izrek
      
      
                  1.
               
               
                  Direktivo Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) je treba razlagati tako, da se ne uporablja za nacionalno zakonodajo, kot je ta iz postopka v glavni stvari, ki določa kazenske sankcije za osebe, ki brez predhodnega pooblastila pristojnega organa podeljujejo strokovni naslov „master“.
               
            
                  2.
               
               
                  Člen 1(5) Direktive 2006/123/ES Evropskega parlamenta in Sveta z dne 12. decembra 2006 o storitvah na notranjem trgu v povezavi s členoma 9 in 10 te direktive je treba razlagati tako, da ne nasprotuje nacionalni zakonodaji, kot je ta iz postopka v glavni stvari, ki določa kazenske sankcije za osebe, ki brez predhodnega pooblastila pristojnega organa podeljujejo strokovni naslov „master“, če so pogoji za izdajo pooblastila za podelitev tega strokovnega naslova v skladu s členom 10(2) te direktive, kar mora preveriti predložitveno sodišče.
               
            
         (1)  UL C 300, 11.9.2017.